180 
exteriore latere gemmulae pendulae descendente, evidentissime observavi. 
In Chionantho praeterea supra micropylen vidi telam conductricem valde 
evolutam et ostio fere osculantem, ut in multis familiis, quas in Rhamno- 
rum vicinia disponendas putavi, idem obveniat. Quibus igitur differentiis 
cum iis, qucP in habitu et fructu diverso omnibus cognitae sunt, conjunctis, 
vix dubium mihi videtur, plantas illas, quas ob staminum numerum con- 
gruentem ad familiam Oleacearum hucusque retulerunt, revera valde hete- 
rogeneas esse; Oleaceasque proprias, habitu, fructu, semine et embryone 
cum Rhamneis congruentes, iisdem quoque affinitate esse proximas. No- 
ronhia seminibus exalbuminosis diversa dicitur; valde quoque dubium mihi 
adparet, an Oleaceis vere pertineat. 
Quod in Oleaceis gemmulae pendulae obveniant, in Rhamneis vero 
erectae, non multum mihi refert, eadem nempe servata partium gemmulB 
relativa positione; hoc enim modo non aliter differunt quam genera aut 
species diversae in aliis familiis' (Celastrinea: etc.). Nec de situ staminum 
dicendum anteaquam liquet utrum inter petala 2 inserta, an petalis 2 bi- 
fidis anteposita sint. 
SALV.tDOREit; hodie Oleaceis proxime collaterales habentur, gem- 
mulis erectiusculis seminibusque omnino exalbuminosis di- 
versae, formam gamopetalam forsan Rhamneis constituentes. 
Salvadoracearum familiam, pluribus generibus ditatam, Oleaceis et Jas- . 
mineis vicinam habere, propensus videtur Planchon (Ann. Sc. Nat. Ser. 
III. tom. 10. p. 192). Inter characteres familiae, quos solita duxit saga- 
citate, de propria evolutionis norma gemmularum nihil dixit. Affinitatem 
itaque cum Oleaceis ejusdem auctoritate, magis quam proprio ductus ju- 
dicio assumsi. — Salvadoreae hoc modo ex una parte mediante Monetia, 
quae diclinis et polypetala describitur, Rhamneas tangere videntur, ex altera 
mediante Salvadora Oleaceis collaterales evadunt; ab Oleaceis situ gem- 
mularum diversae, cum Jasmineis hoc respectu conveniunt. A Rhamneis 
staminum cum petalis alternatione differre videntur. Seriem Rhamneis 
proximam una cum Jasmineis efficere forsan censeantur. 
Jas.mine^: Oleaceis plerumque proximae habentur, formam Salva- 
doreis perfectius corollatam forsan constituentes. 
Jasmineae et quoad affinitates et quoad limites maximopere dubiae 
mihi sunt. Si recte viderim, gemmulae amphitropae Jasmini sunt initio fere 
horizontaliter egredientes, regione rapheos inferiore latere, micropyle supera, 
hilo adproximata; sub evolutione fructus magis magisque gemmula erecta 
adparet, dum denique micropyle fit infera, regione rapheos externum latus 
occupante. Gemmulae Jasmini itaque, ut in Oleaceis veris, epitropae sunt, 
at in ovario demissius insertae, modo Rhamni fere dispositae; cum Oleaceis 
veris quoque fructu drupaceo et staminibus convenit Jasminum. Capsulam 
siccam Nyctanthis observanti mihi, alia prorsus adparuit partium disposi- 
tio. Semina erectiuscula latere interiore (placentae) plana, uervoque me- 
